钦定古今图书集成/明伦汇编/闺媛典/第321卷 > 皇清五十四 > 陈三德妻王氏
## 钦定古今图书集成/明伦汇编/闺媛典/第321卷 > 皇清五十四 > 陈三德妻王氏

按《会稽县志》：“王氏，陈三德妻。早寡，或劝改适，氏截发毁容，发誓坚拒，抚孤大临。及稍长，家贫无力延师，氏躬自教之。补国学上舍，寻除庐陵令，致仕。氏令出所积，周给贫乏，不可胜计。未几，大临死，妇朱氏事之称孝。鼎革后，长孙泰随征八闽，多树奇勋。氏就养桐城。时盗贼窃发，牵累甚多，氏命泰虚心鞫问，多得平反” ，闽人德之。一日，召家人环侍，端坐匡床，无疾而逝，年九十有二。兵部侍郎黄徽引为作《墓铭》。